Il-kelma 'Vax' ġiet magħżula mid-Dizzjunarju Oxford bħala l-kelma tas-sena. Kelliema għad-Dizzjunarju qalu li l-għażla kienet waħda ovja, hekk kif matul l-2021 il-proċess ta' tilqim kien fuq fomm kulħadd – min favur u min kontra. Skont id-dizzjunarju, il-kelma vax tista' tintuża anke b'żewġ x's fl-aħħar – għalkemm v,a,x hija l-aktar komuni. Din il-kelma ilha fid-dizzjunarju ta' Oxford sa mit-tmeninijiet.